ஜலஜா (திரைப்படம்)

***ஜலஜா*** அல்லது ***நாட்டிய மகிமை*** (*Jalaja or Natya Mahimai*) என்பது மஞ்சேரி எஸ். ஈஸ்வரன், வெங்கடராமன் இராகவன் மற்றும் ஜி. கே. சேஷகிரி ஆகியோரால் எழுதப்பட்டு 1938 ஆம் ஆண்டு வெளிவந்த தமிழ் மொழி நடனத் திரைப்படமாகும். ஆர். ஆர். கௌதம் மற்றும் ஜி. கே. சேஷகிரி ஆகியோர் படத்தை இயக்கியிருந்தார்கள். இந்தப் படத்தை, ஜி. கே சேஷகிரியின் ரெனாஸன்ஸ் தியேட்டர் மற்றும் சாகர் மூவிடோன் இணைந்து தயாரித்தது. இதில் கே. பானுமதி, இலட்சுமி, ஜி. கே. சேஷகிரி மற்றும் கே. எஸ். கோபாலகிருஷ்ணன் ஆகியோர் முக்கிய வேடங்களில் நடித்திருந்தனர். இந்த படம் இந்தியாவின் முதல் நடனப் படமாக குறிக்கப்படுகிறது. இது பானுமதியின் உறவினரான பரதநாட்டிய கலை நிபுணர்  வரலட்சுமிக்கு அர்ப்பணிக்கப்பட்டுள்ளது. அவர் படத்தின் தயாரிப்பின் ஆரம்பத்திலேயெ இறந்தார். படத்தின் எந்தப் பிரதியும் தற்போது இல்லை.

## தயாரிப்பு
இந்தப் படத்தை ரெனாஸன்ஸ் தியேட்டர் மற்றும் சாகர் மூவிடோன் இணைந்து தயாரித்தது. இதை ஆர். ஆர். கௌதம் மற்றும் தி ரெனாஸன்ஸ் தியேட்டரின் உரிமையாளரான ஜி. கே. சேஷகிரி ஆகியோர் இயக்கியுள்ளனர். மஞ்சேரி எஸ். ஈஸ்வரன் மற்றும் ஆர். எஸ். மூர்த்தி ஆகியோர் உதவி இயக்குநர்களாக இருந்தனர். கதை மற்றும் வசனங்களை மஞ்சேரி எஸ். ஈஸ்வரன், டாக்டர் வி. ராகவன் மற்றும் ஜி. கே. சேஷகிரி ஆகியோர் எழுதியுள்ளனர். இப்படம் மும்பையிலுள்ள சாகர் படப்பிடிப்பு அரங்கத்தில் படமாக்கப்பட்டது. மேலும், இரஜினிகாந்த் பாண்டியா மற்றும் மினு பில்மோரியா ஆகியோர் ஒளிப்பதிவு செய்தனர். படத்திகான இசையை வி. எம். தேசாய், தீன்ஷா பில்லிமோரியா மற்றும் ரூபன் மோசே ஆகியோர் கையாண்டனர். ரூரா மிஸ்திரி படத்தின் அமைப்புகளை கவனித்துக்கொண்டார். பாகிர் முகமது படத்தொகுப்பினை மேற்கொண்டார். இந்தப் படத்தை கங்காதர் நர்வேகர் மற்றும் பிராஞ்சவன் சுக்லா ஆகியோர் தயாரித்துள்ளனர். பாடல் புத்தகம் எஸ். சண்முகத்தை இசைக்குழுவில் நட்டுவனராக மட்டுமே பாராட்டியிருந்தாலும், பிலிம் நியூஸ் ஆனந்தன் அவரை நடன இயக்குனராக பாராட்டுகிறார். எஸ். சண்முகம் உண்மையில் திருப்பனந்தாளைச் சேர்ந்த சண்முகசுந்தர நட்டுவனார் என்று ஹரி கிருஷ்ணன் நம்புகிறார். அவர் 1937 இல் இறப்பதற்கு முன்பு இருவரின் நடன இயக்குனரான வடிவேலு பிள்ளையின் கூட்டாளியாக இருந்தார். ஜி. கே. சேஷகிரி கதாநாயகன் ராஜகோபாலனாக நடித்தார். அதே நேரத்தில் வரலட்சுமி-பானுமதி இரட்டையரின் வரலட்சுமி கதாநாயகி ஜலஜா நடிக்க ஒப்பந்தம் செய்யப்பட்டார். 1937 ஆம் ஆண்டில் மும்பையில் தயாரிப்பு தொடங்கியது. நவம்பர் 3 ஆம் தேதி வரலட்சுமி திடீரென்று இறந்து போனார். கும்பகோணம் பானுமதி அந்த வேடத்தில் மாற்றப்பட்டார்.  இந்த படத்திற்கு இரண்டாவது தலைப்பு *நாட்டிய மகிமை*, அதாவது நடனத்தின் பெருமை என்று பொருள்படும். காங்கிரசு கட்சியைச் சேர்ந்த தொண்டரும் திரைப்பட இயக்குனருமான கே. எஸ். கோபாலகிருஷ்ணன் (கே. எஸ். கோபாலகிருஷ்ணன் அல்ல) முதலியாராக நடித்தார். பூடோ அத்வானி என்ற வங்காள நடிகர் முதலியாரின் ஊழியர்களில் ஒருவராக நடித்திருந்தார். குமாரி ருக்மணியும் அவரது தாயார் நுங்கம்பாக்கம் ஜானகியும் முறையே ஜலஜாவின் சகோதரி மற்றும் தாயார் ருக்மிணி மற்றும் துரைகண்ணுவாக நடித்தனர்.  ராஜகோபாலனின் மனைவி லலிதாவாக நடித்த இலட்சுமி இந்த படத்தில் அறிமுகமானார்.

## ஒலிப்பதிவு
கிட்டத்தட்ட அனைத்து பாடல்களுக்கும் ஏ. என். கல்யாணசுந்தரம் இசையமைத்துள்ளார். இருப்பினும், "தெருவில் வரானோ" என்ற படலுக்கு முத்துத் தாண்டவர் இசையமைத்துள்ளார். "அதுவும் செய்வார்" என்ற பாடல், சுப்பராம ஐயர் இசையமைத்த "அதுவும் சொல்லுவாள்" என்ற பதத்தின் மாற்றப்பட்ட பதிப்பாகும். இராமலிங்க அடிகள் இசையமைத்த "இன்னும் தயவு" என்ற பாடலும் படத்தில் மாற்றப்பட்டுள்ளது.

; ஏ. என். கல்யாணசுந்தரம் இசைக்குழு 

* ம. சு. அனந்தராமன் (இசை நடத்துனர்-வயலின்) 
* வி. நடராஜன்-வயலின்
* எம். ஆர். ஜெயராம சர்மா-புல்லாங்குழல், ஆர்மோனியம்
* எம். பாலுசாமி தீக்சிதர்-வீணை
* பொன்னுசாமி முதலியார்-கோட்டு வாத்தியம்
* எஸ். ராதாகிருஷ்ணன்-ஆர்கன், பியானோ, சைலோபோன்
* எம். கே. வெங்கடபதி-மிருதங்கம்
* சி. வி. மணி-மிருதங்கம், தபலா, டோலக்
* எஸ். சண்முகம்-நட்டுவனார்

## வரவேற்பு
இந்த படத்தை சென்னையைத் தளமாகக் கொண்ட ஜெனரல் ஃபிலிம் டிஸ்ட்ரிபியூட்டிங் நிறுவனம் விநியோகித்தது. ஹரி கிருஷ்ணனின் கூற்றுப்படி, "*ஜலஜா* திரையரங்க வசூலில் எந்த அளவு செயல்பட்டது என்பது பற்றிய எந்த தகவலும் இல்லை. எப்படியிருந்தாலும், சென்னை, மியூசிக் அகாதெமி மற்றும் ருக்மிணி தேவி அருண்டேலின்ல் பணிகளைத் தொடர்ந்து [1930களில்] பரதநாட்டியம் புழக்கத்தில் இருந்த வழிகளைப் பற்றி சிந்திக்க இந்தப் படத்தின் வெற்றி நமக்கு புதிய கண்ணோட்டங்களை வழங்குகிறது. ஆகஸ்ட் 1938 பிலிம்இந்தியா இதழில், பாபுராவ் படேல், "*ஜலஜா* வெற்றி பெற தவறிவிட்டது. கதை பலவீனமாக இருப்பதாகவும், கலைஞர்களின் மோசமான தேர்வும் ஒரு காரணமாக இருக்கலாம் எனக்  கூறப்படுகிறது. அதே ஆண்டு செப்டம்பரில், படேல் தொடர்கிறார்," அசல் ஜலஜா இப்போது பல மாற்றங்களுக்குப் பிறகு புத்துயிர் பெறும் என்று எதிர்பார்க்கப்படுகிறது ". படத்தின் அச்சு எதுவும் தற்போது இல்லை.

## குறிப்புகள்

## மேற்கோள்கள்

பகுப்பு:1938 திரைப்படங்கள்
பகுப்பு:இந்தியத் தமிழ்த் திரைப்படங்கள்